Tunnustamisüritus „Tänutort“
Avasõnades tänas ja kiitis direktor kõiki saalis olijaid, märkides, et õpilased on hästi esinenud nii matemaatika erinevatel võistlustel, eesti keele ja võõrkeelte omadel kui ka spordivõistlustel. Nii mõnigi õpilane on kooli eest väljas olnud mitmel erineval alal.
Tunnustamist väärisid ka need kuus neljanda klassi õpilast, kes esinesid edukalt ettekannetega Ökuliakadeemiakese IV konverentsil ning samuti ka kõik õpilasi juhendanud õpetajad.
Kui kõigil direktorilt aukirjad kätte saadud, oligi aeg maiustada laual olnud puuviljadega ja tükiga suurest ning imeheast tänutordist.
Meeldivat suvepuhkust ja edukat kooli esindamist kõigile ka järgmisel õppeaastal!
Silvi Krebs
algklasside õppetooli juht